(You Make Me Feel Like) A Natural Woman

**«(You Make Me Feel Like) A Natural Woman»** er en sang fra 1967 av den amerikanske soulsangerinnen Aretha Franklin. Tekstene ble skrevet av Gerry Goffin og musikken ble komponert av Carole King. 

## Aretha Franklins versjoner
Låten ble skrevet for Franklin, og var et av sporene på hennes album *Lady Soul.* Singelen nådde nummer 8 på Billboard Hot 100, og ble en av hennes signaturlåter. Franklin inkluderte også en liveinnspilling på albumet *Aretha i Paris* i 1968. Franklins versjon av sangen kom inn igjen på plass nr.&nbsp;79 på UK Singles Chart en uke etter Aretha Franklins dødsfall i 2018, og ble en hit nesten 51 år etter at den ble utgitt. 

I 2021 ble sangen nummer 90 på tidsskriftet ''Rolling Stones'' liste The 500 Greatest Songs of All Time, og i 2024 beholdt den denne plassen på listen.

## Carol Kings versjoner
Carol King spilte selv inn sangen til albumet *[[Tapestry (album)|Tapestry]]* fra 1971, et album som ble et av de mest solgte gjennom tidene. Versjonen hennes er gjort i et nedstrippet arrangement med langsommere tempo sammenlignet med originalen, et arrangement som kun inneholder Kings piano og Charles Larkeys bass.  Kings vokal gjør ingen forsøk på å etterligne Franklins kraft eller stil. «A Natural Woman» ble en del av Kings konsertopptredener på den tiden, og fulgte henne i årene fremover.

## Andre versjoner

### Mary J. Blige
Det er også en rekke andre versjoner. Den amerikanske sangeren Mary J. Blige spilte inn en coverversjon av «(You Make Me Feel Like A) Natural Woman» for lydsporet til New York Undercover TV-serien (1995). Versjonen hennes nådde nummer 23 i Storbritannia og nummer 95 i USA. Det ble senere lagt til de internasjonale versjonene av albumet hennes fra 1994, *My Life*.

### Celine Dion
Céline Dion spilte inn en coverversjon for hyllestalbumet til Carole King, *Tapestry Revisited: A Tribute to Carole King*, i 1995. Den kom inn på de kanadiske hitlistene, og nådde nummer 47 på Top Singles og nummer fire på Adult Contemporary. I USA toppet den seg som nummer ni på Radio & Records sin Adult Contemporary-liste og nummer 31 på Billboards Adult Contemporary liste. Sangen ble med på hennes neste album i 1996, *Falling into You*. I 2008 ble den med på den nordamerikanske utgaven av albumet hennes med største hits, *My Love: Ultimate Essential Collection*.

### Amerikansk veldedighetskonsert med seks vokalister
I 1998 fremførte Céline Dion, Aretha Franklin, Mariah Carey, Shania Twain, Gloria Estefan og Carole King sangen under en konsert arrangert av den amerikanske underholdningskanalen VH1 på Beacon Theatre i New York. De seks vokalistene ble rekruttert av VH1 for å samle inn penger til Save the Music, en veldedighetsorganisasjon for utdanning. Arrangementet ble mye omtalt i pressen og var en suksess for VH1 – faktisk så vellykket at nettverket sørget for at konserten ble utgitt på plate og kassett senere samme år. «(You Make Me Feel Like ) A Natural Woman», fremført av alle de seks vokalistene, ble utgitt som singel i utvalgte land.

### Andre
Et utvalg andre versjoner: 

* 1968 Peggy Lipton, George Benson
* 1969 Peggy Lee
* 1973 Bobby Womack (*Natural Man*)
* 1974 Rod Stewart (*(You Make Me Feel Like) A Natural Man*)
* 1978 Bonnie Tyler, Irma Thomas
* 1986 Joyce Sims
* 1992 Carroll Thompson
* 1994 Amii Stewart
* 1996 Barbara Dickson
* 1999 Ellen Lebowitz
* 2001 Four For the Blues,
* 2003 Me First and the Gimme Gimmes
* 2004 Kate Ceberano
* 2005 Johanna Grüssner, SAKURA
* 2006 Nina Ferro
* 2007 Tina Charles, Eddie Montana
* 2009 Carole King & Gloria Estefan
* 2009 MINMI
* 2013 Ayaka Ide
* 2014 Amber Riley (for TV-serien *[[Glee]]*)
* 2015 Letizia Chimenti, Rachel Karu
* 2017 Alessia Finelli
* 2016 Carmen
* 2018 Najet
* 2019 Glada Mercandelli
* 2020 Cabyns
* 2021 Dawn Robin
* 2022 Dorothy Darling, B3RTI3
* 2023 Bussola Oggi, Ali Harper
* 2024 CAINERO, AYA SHIMAZU, Izzo Blues Coalition og Spark & Wallis Bird

## Referanser